અમારા આ સંવાદને અંતે આ બધું નવું સંશોધન જાણીને તેઓ ઘણા ખુશ થયા અને તેમણે બે મુખ્ય અને મહત્વની વાત અને સૂચન કર્યાં. પહેલું તો તેમણે એ કહ્યું કે આ કામ વિશે જાગૃતિ અને જાણકારી લાવવા માટે દેશભરમાં વિદ્યાર્થીઓને અને અન્યને વ્યાખ્યાનો આપો. બીજી મહત્વની વાત તેમણે એ કરી કે સમગ્ર દુનિયામાં એ વાતની યોગ્ય નોંધ લેવાય કે ભારતમાં આવું મહત્વનું કાર્ય થયું છે, તો આપણા યુવાનો તથા દેશને તેનો સાચો લાભ મળે. આ ઘટના પછી અમારો સંપર્ક ચાલુ રહ્યો અને પછી તો તેમને મળવા નાસા તથા જેટ પ્રોપલ્શન લેબોરેટરીના પ્રતિનિધિમંડળ આવ્યાં ત્યારે પોતે મને ફોન કર્યો અને મારી પાસે આવશ્યક નોંધો મગાવી રજૂઆત કરી.